Paġna Dawn it-testi huma disponibbli fuq: IL-QORTI TAL-ĠUSTIZZJA wara li rat l-Artikolu 24(2), (4) u (6) tar-Regoli tal-Proċedura, billi tikkunsidra li, skont din id-dispożizzjoni, hemm lok li tiġi stabbilita l-lista tal-jiem ta' vaganza legali u li jiġu ffissati d-dati tal-vaganzi ġudizzjarji, TADOTTA DIN ID-DEĊIŻJONI: Il-lista tal-jiem ta' vaganza legali fis-sens tal-Artikolu 24(4) u (6) tar-Regoli tal-Proċedura hija stabbilita kif ġej: l-1 ta' Jannar, it-Tnejn ta' wara l-Għid, l-1 ta' Mejju, l-Axxensjoni, it-Tnejn ta' wara Pentekoste, it-23 ta' Ġunju, il-15 ta' Awwissu, l-1 ta' Novembru, il-25 ta' Diċembru, is-26 ta' Diċembru. Għall-perijodu bejn l-1 ta' Novembru 2017 u l-31 ta' Ottubru 2018, id-dati tal-vaganzi ġudizzjarji fis-sens tal-Artikolu 24(2) u (6) tar-Regoli tal-Proċedura huma stabbiliti kif ġej: Milied 2017: mit-Tnejn 18 ta' Diċembru 2017 sal-Ħadd 7 ta' Jannar 2018, biż-żewġ ġranet inklużi, Għid 2018: mit-Tnejn 26 ta' Marzu 2018 sal-Ħadd 8 ta' April 2018, biż-żewġ ġranet inklużi, Sajf 2018: mit-Tnejn 16 ta' Lulju 2018 sal-Ġimgħa 31 ta' Awwissu 2018, biż-żewġ ġranet inklużi. Magħmul fil-Lussemburgu, is-7 ta' Marzu 2017. IL-QORTI ĠENERALI Wara li rat l-Artikolu 41(2) tar-Regoli tal-Proċedura, TADOTTA DIN ID-DEĊIŻJONI: Għas-sena forensi li tibda fl-1 ta' Settembru 2017, id-dati tal-vaganzi ġudizzjarji fis-sens tal-Artikolu 41(2) u (6) tar-Regoli tal-Proċedura huma stabbiliti kif ġej: Milied 2017: mit-Tnejn 18 ta' Diċembru 2017 sal-Ħadd 7 ta' Jannar 2018, iż-żewġ ġranet inklużi; Għid 2018: mit-Tnejn 26 ta' Marzu 2018 sal-Ħadd 8 ta' April 2018, iż-żewġ ġranet inklużi; Sajf 2017: mit-Tnejn 16 ta' Lulju 2018 sal-Ġimgħa 31 ta' Awwissu 2018, iż-żewġ ġranet inklużi. Magħmul fil-Lussemburgu, il-5 ta' April 2017. Lingwa tal-proċedura: il-Franċiż L-appell huwa miċħud. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat għall-ispejjeż. Forge de Laguiole SARL għandha tbati l-ispejjeż tagħha stess. Lingwa tal-kawża: it-Taljan L-Artikolu 50 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li ma jipprekludix leġiżlazzjoni nazzjonali, bħal dik inkwistjoni fil-kawża prinċipali, li tippermetti li jitwettqu prosekuzzjonijiet għal nuqqas ta' ħlas tat-taxxa fuq il-valur miżjud, wara l-impożizzjoni ta' sanzjoni fiskali definittiva għall-istess fatti, meta din is-sanzjoni ġiet imposta fuq kumpannija li għandha personalità ġuridika filwaqt li l-imsemmija prosekuzzjonijiet huma mibdija kontra persuna fiżika. Lingwa tal-kawża: il-Litwan Fir-rigward ta' kuntratt pubbliku li ma jaqax fil-kamp ta' applikazzjoni tad-Direttiva 2004/17/KE tal-Parlament Ewropew u tal-Kunsill, tal-31 ta' Marzu 2004, li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, t-trasport u postali, kif emendata bir-Regolament tal-Kummissjoni (UE) Nru 1336/2013, tat-13 ta' Diċembru 2013, iżda li għandu interess transkonfinali ċert, l-Artikoli 49 u 56 TFUE għandhom jiġu interpretati fis-sens li jipprekludu dispożizzjoni ta' leġiżlazzjoni nazzjonali, bħall-Artikolu 24(5) tal-Lietuvos Respublikos viešųjų pirkimų įstatymas (liġi Litwana dwar il-kuntratti pubbliċi), li tipprevedi li, fil-każ tal-użu ta' subkuntratturi għall-eżekuzzjoni ta' kuntratt għal xogħlijiet, l-offerent rebbieħ għandu jwettaq huwa stess ix-xogħlijiet prinċipali, iddefiniti bħala tali mill-entità kontraenti. Fir-rigward ta' tali kuntratt pubbliku, il-prinċipji ta' ugwaljanza fit-trattament u ta' nondiskriminazzjoni kif ukoll l-obbligu ta' trasparenza li joħorġu b'mod partikolari mill-Artikoli 49 u 56 TFUE għandhom jiġu interpretati fis-sens li ma jipprekludux lill-entità kontraenti milli temenda, wara l-pubblikazzjoni tal-avviż ta' kuntratt, klawżola tal-ispeċifikazzjonijiet tal-kuntratt dwar il-kundizzjonijiet u l-modalitajiet tal-kumulu ta' kapaċitajiet professjonali, bħall-klawżola 4.3 inkwistjoni fil-kawża prinċipali, sakemm, l-ewwel nett, l-emendi effettwati ma jkunux daqstant sostanzjali li jattiraw offerenti potenzjali li, fl-assenza ta' dawn l-emendi, ma jkunux jistgħu jressqu offerta, it-tieni nett, dawn l-emendi jiġu ppubblikati b'mod adegwat u, it-tielet nett, dawn isiru qabel il-preżentazzjoni ta' offerti mill-offerenti, filwaqt li t-terminu għall-preżentazzjoni ta' dawn l-offerti jiġi estiż meta l-emendi kkonċernati jkunu sinjifikattivi, it-tul ta' din l-estensjoni jkun skont l-importanza ta' dawn l-emendi u dan it-tul ikun suffiċjenti sabiex l-operaturi ekonomiċi interessati jkunu jistgħu konsegwentement jadattaw l-offerta tagħhom, u dan huwa l-kompitu tal-qorti tar-rinviju li tivverifika. L-Artikolu 54(6) tad-Direttiva 2004/17, kif emendata bir-Regolament Nru 1336/2013, għandu jiġi interpretat fis-sens li jipprekludi klawżola ta' speċifikazzjonijiet ta' kuntratt, bħall-klawżola 4.3 inkwistjoni fil-kawża prinċipali, li, fil-każ ta' preżentazzjoni ta' offerta konġunta minn diversi offerenti, teħtieġ li l-kontribuzzjoni ta' kull wieħed minnhom sabiex jiġu ssodisfatti r-rekwiżiti applikabbli fil-qasam tal-kapaċitajiet professjonali tkun tikkorrispondi, proporzjonalment, mal-parti mix-xogħlijiet li huwa jkollu fil-fatt jeżegwixxi jekk jingħata l-kuntratt ikkonċernat. Lingwa tal-kawża: l-Iżvediż L-Artikolu 3 tad-Direttiva tal-Kunsill 2001/23/KE, tat-12 ta' Marzu 2001, dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta' trasferiment ta' impriżi, negozji jew partijiet ta' impriżi jew negozji, għandu jiġi interpretat fis-sens li, f'ċirkustanzi bħal dawk tal-kawża prinċipali, iċ-ċessjonarja għandha tinkludi, fil-mument tat-tkeċċija ta' ħaddiem iktar minn sena wara t-trasferiment tal-impriża, fil-kalkolu tat-tul ta' servizz ta' dan il-ħaddiem, rilevanti għad-determinazzjoni tal-preavviz li dan tal-aħħar għandu dritt għalih, it-tul ta' servizz tal-imsemmi ħaddiem maċ-ċedenti. Lingwa tal-proċedura: il-Franċiż It-talba mressqa minn Claire Staelen fir-risposta tagħha sabiex l-Ombudsman Ewropew jiġi kkundannat iħallasha kumpens ta' EUR 50 000 hija inammissibbli. Il-punti 1, 3 u 4 tad-dispożittiv tas-sentenza tal-Qorti Ġenerali tal-Unjoni Ewropea tad-29 ta' April 2015, Staelen vs L-Ombudsman (T-217/11, EU:T:2015:238), huma annullati. L-Ombudsman Ewropew huwa kkundannat iħallas kumpens ta' EUR 7 000 lil Claire Staelen. Claire Staelen hija kkundannata tbati l-ispejjeż tagħha stess u dawk tal-Ombudsman Ewropew relatati mal-appell inċidentali, miċħud bid-digriet tad-29 ta' Ġunju 2016, L-Ombudsman vs Staelen (C-337/15 P, mhux ippubblikat, EU:C:2016:670). L-Ombudsman Ewropew huwa kkundannat ibati l-ispejjeż tiegħu stess, kif ukoll dawk ta' Claire Staelen, relatati kemm mal-proċedura tal-ewwel istanza kif ukoll mal-appell prinċipali. Lingwa tal-proċedura: l-Ingliż Is-sentenza tal-Qorti Ġenerali tal-Unjoni Ewropea, tad-29 ta' April 2015, Changshu City Standard Parts Factory u Ningbo Jinding Fastener vs Il-Kunsill (T-558/12 u T-559/12, EU:T:2015:237), hija annullata. Ir-Regolament ta' Implimentazzjoni tal-Kunsill (UE) Nru 924/2012, tal-4 ta' Ottubru 2012, li jemenda r-Regolament (KE) Nru 91/2009 li jimponi dazju anti-dumping definittiv fuq ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, huwa annullat sa fejn jirrigwarda lil Changshu City Standard Parts Factory u Ningbo Jinding Fastener Co. Ltd. L-appell fil-Kawża C-377/15 P huwa miċħud. Il-Kunsill tal-Unjoni Ewropea għandu jbati, minbarra l-ispejjeż rispettivi tiegħu, dawk sostnuti minn Changshu City Standard Parts Factory u Ningbo Jinding Fastener Co. Ltd, relatati kemm mal-proċedura fl-ewwel istanza fil-Kawżi T-558/12 u T-559/12 kif ukoll ma' dik tal-appell fil-Kawża C-376/15 P. Changshu City Standard Parts Factory u Ningbo Jinding Fastener Co. Ltd huma kkundannati jbatu, minbarra l-ispejjeż rispettivi tagħhom, dawk sostnuti mill-Kunsill tal-Unjoni Ewropea relatati mal-proċedura tal-appell fil-Kawża C-377/15 P. Il-Kummissjoni Ewropea għandha tbati l-ispejjeż rispettivi tagħha relatati mal-proċeduri fl-ewwel istanza fil-Kawżi T-558/12 u T-559/12 kif ukoll ma' dawk tal-appell fil-Kawżi C-376/15 P u C-377/15 P. Lingwa tal-kawża: l-Ispanjol L-Artikolu 1(1) u l-Artikolu 2(1)(a) u (b) tad-Direttiva tal-Kunsill 89/665/KEE, tal-21 ta' Diċembru 1989, dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi, kif emendata bid-Direttiva 2007/66/KE tal-Parlament Ewropew u tal-Kunsill, tal-11 ta' Diċembru 2007 għandhom jiġu interpretati fis-sens li, f'sitwazzjoni bħal dik inkwistjoni fil-kawża prinċipali, huma jipprekludu leġiżlazzjoni nazzjonali li tgħid li d-deċiżjoni li jiġi ammess offerent għall-proċedura ta' aġġudikazzjoni, deċiżjoni li allegatament tikser id-dritt tal-Unjoni fil-qasam tal-kuntratti pubbliċi jew il-leġiżlazzjoni nazzjonali li tittrasponih, ma tinsabx fost l-atti preparatorji ta' awtorità kontraenti li jistgħu jkunu s-suġġett ta' azzjoni ġudizzjarja awtonoma. L-Artikolu 1(1) u l-Artikolu 2(1)(a) u (b) tad-Direttiva 89/665, kif emendata bid-Direttiva 2007/66, jipproduċu effett dirett. Lingwi tal-kawża: il-Ġermaniż u l-Olandiż Ir-Regolament ta' implementazzjoni tal-Kummissjoni (UE) Nru 1249/2011, tad-29 ta' Novembru 2011, dwar il-klassifikazzjoni ta' ċerti prodotti fin-Nomenklatura Magħquda, għandu jiġi interpretat fis-sens li ma huwiex applikabbli, b'analoġija, għal prodotti li għandhom il-karatteristiċi tat-tliet mudelli ta' kameras tas-serje GoPro Hero 3 Black Edition, inkwistjoni fil-Kawża C-435/15. Ir-Regolament ta' implementazzjoni tal-Kummissjoni (UE) Nru 876/2014, tat-8 ta' Awwissu 2014, dwar il-klassifikazzjoni ta' ċerti prodotti fin-Nomenklatura Magħquda, għandu jiġi interpretat fis-sens li huwa applikabbli b'analoġija għal prodotti li għandhom il-karatteristiċi tat-tliet mudelli ta' kameras tas-serje GoPro Hero 3 Black Edition, inkwistjoni fl-imsemmija Kawża, iżda huwa invalidu. Is-subintestaturi 8525 80 30, 8525 80 91 u 8525 80 99 tan-Nomenklatura Magħquda li jinsabu fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni [...], fil-verżjonijiet tiegħu li rriżultaw suċċessivament mir-Regolament ta' implementazzjoni tal-Kummissjoni (UE) Nru 1006/2011, tas-27 ta' Settembru 2011, mir-Regolament ta' implementazzjoni tal-Kummissjoni(UE) Nru 927/2012, tad-9 ta' Ottubru 2012, u mir-Regolament ta' implementazzjoni tal-Kummissjoni (UE) Nru 1001/2013, tal-4 ta' Ottubru 2013, għandhom jiġu interpretati, fid-dawl tan-noti ta' spjega ta' din in-Nomenklatura Magħquda relatati ma dawn is-subintestaturi, fis-sens li sekwenza vidjo ta' iktar minn 30 minuta, irreġistrata f'fajls separati ta' tul individwali ta' inqas minn 30 minuta, għandha titqies li hija reġistrazzjoni ta' mill-inqas 30 minuta ta' sekwenza vidjo waħda, irrispettivament mill-fatt li l-utent ma jistax jintebaħ bil-mgħodija minn fajl għal ieħor matul il-qari tagħhom jew li, bil-kontra ta' dan, huwa jkollu, matul dan il-qari, jiftaħ, bħala prinċipju, kull wieħed mill-fajls separatament. In-Nomenklatura Magħquda li tinsab fl-Anness I tar-Regolament Nru 2658/87, fil-verżjonijiet tiegħu li rriżultaw suċċessivament mir-Regolamenti ta' Implementazzjoni Nru 1006/2011, Nru 927/2012 u Nru 1001/2013, għandha tiġi interpretata fis-sens li vidjowkamera li tista' tirreġistra sinjali li joriġinaw minn sorsi esterni, iżda li madankollu ma tistax tirriproduċihom permezz ta' sett tat-televixin jew ta' moniter estern, peress li din il-vidjowkamera tista' taqra, fuq display jew moniter estern, biss dawk il-fajls li rreġistrat hija stess permezz tal-lenti tagħha, ma tistax tiġi kklassifikata fis-subintestatura tariffarja 8525 80 99 ta' din in-Nomenklatura Magħquda. Lingwa tal-kawża: il-Bulgaru Ir-Repubblika tal-Bulgarija: mill-fatt tan-nuqqas ta' osservanza sistematika u persistenti, mis-sena 2007 sas-sena 2014 inkluża, tal-valuri limitu ta' kuljum u annwali applikabbli għall-konċentrazzjonijiet ta' PM10 fiż-żoni u fl-agglomerazzjonijiet BG0001 AG Sofija, BG0002 AG Plovdiv, BG0004 Tramuntana, BG0005 l-Lbiċ u BG0006 x-Xlokk; mill-fatt tan-nuqqas ta' osservanza sistematika u persistenti, mis-sena 2007 u sas-sena 2014 inkluża, tal-valur limitu ta' kuljum applikabbli għall-konċentrazzjonijiet ta' PM10 fiż-żona BG0003 AG Varna u tal-valur limitu annwali matul is-snin 2007, 2008 u 2010 sa 2014 inkluża, fl-istess żona BG0003 AG Varna, naqset milli twettaq l-obbligi tagħha taħt id-dispożizzjonijiet magħqudin tal-Artikolu 13(1) u tal-Anness XI tad-Direttiva 2008/50 tal-Parlament Ewropew u tal-Kunsill, tal-21 ta' Mejju 2008, dwar il-kwalità tal-arja fl-ambjent u arja iktar nadifa għall-Ewropa, u mill-fatt li l-qbiż tal-valuri limitu ta' kuljum u annwali applikabbli għall-konċentrazzjonijiet ta' PM10 ppersistew fiż-żoni u fl-agglomerazzjonijiet imsemmija iktar 'il fuq kollha, naqset milli twettaq l-obbligi tagħha taħt it-tieni subparagrafu tal-Artikolu 23(1) ta' din id-direttiva u b'mod partikolari l-obbligu li tiżgura li l-perijodu ta' qbiż ikun l-iqsar possibbli, f'dak li jikkonċerna l-perijodu mill-11 ta' Ġunju 2010 sas-sena 2014 inkluża. Ir-Repubblika tal-Bulgarija hija kkundannata tbati, minbarra l-ispejjeż rispettivi tagħha, dawk sostnuti mill-Kummissjoni Ewropea. Ir-Repubblika tal-Polonja għandha tbati l-ispejjeż rispettivi tagħha. Lingwa tal-kawża: l-Ungeriż L-Artikolu 9a tad-Direttiva 1999/62/KE tal-Parlament Ewropew u tal-Kunsill tas-17 ta' Ġunju 1999 dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi, kif emendata bid-Direttiva 2011/76/UE tal-Parlament Ewropew u tal-Kunsill tas-27 ta' Settembru 2011, għandu jiġi interpretat fis-sens li r-rekwiżit ta' proporzjonalità, imsemmi fih, jipprekludi sistema ta' sanzjonijiet, bħal dik inkwistjoni fil-kawża prinċipali, li tipprevedi l-impożizzjoni ta' multa b'ammont b'rata fissa għall-ksur kollu, tkun xi tkun in-natura u l-gravità tiegħu, taħt ir-regoli dwar l-obbligu ta' ħlas minn qabel tal-pedaġġ għall-użu tal-infrastruttura tat-toroq. L-Artikolu 9a tad-Direttiva 1999/62, kif emendata bid-Direttiva 2011/76, għandu jiġi interpretat fis-sens li r-rekwiżit ta' proporzjonalità, imsemmi fih, ma jipprekludix sistema ta' sanzjonijiet, bħal dik inkwistjoni fil-kawża prinċipali, li tistabbilixxi responsabbiltà oġġettiva. Min-naħa l-oħra għandu jiġi interpretat li jipprekludi l-livell tas-sanzjoni prevista minn din is-sistema. Lingwa tal-kawża: il-Ġermaniż fil-preżenza ta': Stadt Darmstadt L-Artikolu 6(1)(d) tad-Direttiva tal-Kunsill 2004/114/KE, tat-13 ta' Diċembru 2004, dwar il-kondizzjonijiet ta' ammissjoni ta' cittadini ta' pajjiżi terzi għal skopijiet ta' studju, skambju ta' studenti, taħriġ bla ħlas jew servizz volontarju, għandu jiġi interpretat fis-sens li l-awtoritajiet nazzjonali kompetenti, meta jirċievu applikazzjoni għal viża għal finijiet ta' studju minn ċittadin ta' pajjiż terz, għandhom marġni ta' diskrezzjoni wiesa' sabiex jivverifikaw, fid-dawl tal-elementi rilevanti kollha li jikkaratterizzaw is-sitwazzjoni ta' dan iċ-ċittadin, jekk dan tal-aħħar jirrappreżentax theddida, anki potenzjali, għas-sigurtà pubblika. Din id-dispożizzjoni għandha tiġi interpretata wkoll fis-sens li din ma tipprekludix lill-awtoritajiet nazzjonali kompetenti milli jirrifjutaw l-ammissjoni fit-territorju tal-Istat Membru kkonċernat, għal tali finijiet, ċittadin ta' pajjiż terz li kiseb il-lawrja minn università li hija suġġetta għal miżuri restrittivi tal-Unjoni minħabba l-livell sinjifikattiv tal-involviment tagħha mal-Gvern Iranjan, fil-qasam militari jew f'oqsma marbuta ma' dan il-qasam, u li għandu l-ħsieb li jwettaq, f'dan l-Istat Membru, riċerka f'qasam sensittiv għas-sigurtà pubblika, jekk l-elementi li jkollhom dawn l-awtoritajiet jiġġustifikaw il-biża' li l-għarfien li tikseb din il-persuna waqt ir-riċerka tagħha jista' sussegwentement jintuża għal finijiet li jmorru kontra s-sigurtà pubblika. Hija l-qorti nazzjonali, li quddiemha ġie ppreżentat rikors fir-rigward tad-deċiżjoni tal-awtoritajiet nazzjonali kompetenti li permezz tagħha ġie miċħud l-għoti tal-viża mitluba, li għandha tivverifika li din id-deċiżjoni hija bbażata fuq motivazzjoni suffiċjenti u fuq bażi fattwali suffiċjentement soda. Lingwa tal-kawża: iċ-Ċek L-Artikolu 2(1)(c), u l-Artikolu 5(1) tad-Direttiva tal-Kunsill 2011/64/UE, tal-21 ta' Ġunju 2011, dwar l-istruttura u r-rati tad-dazju tas-sisa fuq it-tabakk manifatturat, għandhom jiġu interpretati fis-sens li weraq tat-tabakk imnixxfin, iċċattjati, b'parti irregolari li z-zokk tagħhom tneħħa parzjalment, li għaddew minn proċess ta' tnixxif primarju u ta' umidifikazzjoni kkontrollata ulterjuri, li jinkludu l-gliċerina li jistgħu jiġu mpejpa wara li jkun sar ipproċessar elementari li jikkonsisti fid-dħin jew fit-tqattiegħ tagħhom bl-idejn, jaqgħu taħt il-kunċett ta' "tabakk għat-tipjip", fis-sens ta' dawn id-dispożizzjonijiet. Lingwa tal-kawża: il-Portugiż Billi ma stabbilitx il-konnessjoni man-network tal-liċenzji tas-sewqan tal-Unjoni Ewropea, ir-Repubblika Portugiża naqset milli twettaq l-obbligi tagħha taħt l-Artikolu 7(5)(d) tad-Direttiva 2006/126/KE tal-Parlament Ewropew u tal-Kunsill, tal-20 ta' Diċembru 2006, dwar il-Liċenzji tas-Sewqan. Ir-Repubblika Portugiża hija kkundannata għall-ispejjeż. Lingwa tal-kawża: id-Daniż L-Artikolu 2(2)(a) u (b) tad-Direttiva tal-Kunsill 2000/43/KE, tad-29 ta' Ġunju 2000, li timplimenta l-prinċipju tat-trattament ugwali bejn il-persuni irrespettivament mill-oriġini tar-razza jew etniċità, għandu jiġi interpretat fis-sens li ma jipprekludix il-prassi ta' stabbiliment ta' kreditu, li timponi fuq il-klijent li l-liċenzja tas-sewqan tiegħu tindika pajjiż tat-twelid li ma huwiex Stat Membru tal-Unjoni Ewropea jew tal-Assoċjazzjoni Ewropea għall-Kummerċ Ħieles rekwiżit ta' identifikazzjoni addizzjonali, permezz tal-provvista ta' kopja tal-passaport tiegħu jew tal-permess ta' residenza tiegħu. Lingwa tal-kawża: il-Ġermaniż Billi naqset milli tiżgura, fir-rigward tal-portijiet Ġermaniżi ta' Düsseldorf, ta' Köln-Niehl I, ta' Godorf, ta' Duisburg-Rheinhausen, ta' Neuss, ta' Duisburg Außen-/Parallelhafen, ta' Krefeld-Linn, ta' Stromhafen Krefeld, ta' Duisburg Ruhrort-Meiderich, ta' Gelsenkirchen u ta' Mülheim, fil-Land ta Nordrhein-Westfalen (il-Ġermanja), li jiġu ddefiniti l-konfini tal-portijiet, li jiġu approvati evalwazzjonijiet u pjanijiet tas-sigurtà tal-portijiet u li jiġi akkreditat uffiċjal tas-sigurtà tal-portijiet, ir-Repubblika Federali tal-Ġermanja naqset milli twettaq l-obbligi tagħha taħt l-Artikolu 2(3) kif ukoll taħt l-Artikoli 6, 7 u 9 tad-Direttiva 2005/65/KE tal-Parlament Ewropew u tal-Kunsill, tas-26 ta' Ottubru 2005, dwar it-titjib tas-sigurtà fil-portijiet. Ir-Repubblika Federali tal-Ġermanja hija kkundannata għall-ispejjeż. Lingwa tal-kawża: il-Ġermaniż L-Artikolu 2, l-Artikolu 3(1)(c) kif ukoll l-Artikolu 6(1) u (3) tad-Direttiva 2012/13/UE tal-Parlament Ewropew u tal-Kunsill, tat-22 ta' Mejju 2012, dwar id-dritt għall-informazzjoni fi proċeduri kriminali, għandhom jiġu interpretati fis-sens li ma jipprekludux leġiżlazzjoni ta' Stat Membru, bħal dik inkwistjoni fil-kawża prinċipali, li, fil-kuntest ta' proċedura kriminali, tipprevedi li l-persuna mħarrka li ma għandhiex residenza f'dan l-Istat Membru u lanqas ma għandha post fejn tgħix fiss f'dan tal-aħħar jew fl-Istat Membru ta' oriġini tagħha hija marbuta li tinnomina mandatarju għall-finijiet li jirċievi n-notifika ta' digriet kriminali li jikkonċernaha u li t-terminu biex titressaq oppożizzjoni kontra dan id-digriet, qabel ma dan isir eżegwibbli, jibda jiddekorri min-notifika tad-digriet imsemmi lil dan il-mandatarju. Madankollu, l-Artikolu 6 tad-Direttiva 2012/13 jeżiġi li, fl-eżekuzzjoni tad-digriet kriminali, minn meta l-persuna kkonċernata tkun effettivament ġiet innotifikata b'dan id-digriet, din għandha titpoġġa fl-istess sitwazzjoni li kienet tkun fiha kieku d-deċiżjoni msemmija ġiet innotifikata lilha personalment u, b'mod partikolari, din għandha tibbenefika mit-terminu ta' oppożizzjoni kollu, jekk ikun il-każ, billi tibbenefika minn reintegrazzjoni fid-drittijiet. Hija l-qorti tar-rinviju li għandha tiżgura li l-proċedura nazzjonali ta' reintegrazzjoni fid-drittijiet kif ukoll il-kundizzjonijiet li huwa suġġett għalihom l-eżerċizzju ta' din il-proċedura jiġu applikati b'mod konformi ma' dawn ir-rekwiżiti u li din il-proċedura tippermetti b'hekk l-eżerċizzju effettiv tad-drittijiet li jistabbilixxi l-imsemmi Artikolu 6. Lingwa tal-kawża: is-Sloven Peress li ppermettiet fuq art miksija biż-żrar li tinsab fit-territorju tal-komun ta' Lovrenc na Dravskem polju (is-Slovenja) un perikolu persistenti u kontinwu għall-ambjent u għas-saħħa tal-bniedem, minħabba ħażna mhux xierqa ta' kwantità kbira ta' tyres użati, flimkien ma skart ieħor u bir-rimi tagħhom bi ksur tar-rekwiżiti imposti fid-Direttiva tal-Kunsill 1999/31/KE, tas-26 ta' April 1999, dwar ir-rimi ta' skart f'terraferma [landfill], ir-Repubblika tas-Slovenja kisret l-obbligi tagħha taħt l-Artikolu 5(3)(d) ta' din id-direttiva u tal-Artikoli 12 u 13 kif ukoll tal-Artikolu 36(1) tad-Direttiva 2008/98/KE tal-Parlament Ewropew u tal-Kunsill, tad-19 ta' Novembru 2008, dwar l-iskart u li tħassar ċerti Direttivi. Il-kumplament tar-rikors huwa miċħud. Ir-Repubblika tas-Slovenja hija kkundannata tbati l-ispejjeż tagħha stess kif ukoll żewġ terzi ta' dawk sostnuti mill-Kummissjoni Ewropea. Il-Kummissjoni Ewropea hija kkundannata tbati terz tal-ispejjeż tagħha stess. Lingwa tal-kawża: il-Bulgaru Id-dispożizzjonijiet magħquda tal-Artikolu 161(5) tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, u tal-Artikolu 788 tar-Regolament tal-Kummissjoni (KEE) Nru 2454/93, tat-2 ta' Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, kif emendat bir-Regolament tal-Kummissjoni (UE) Nru 430/2010, tal-20 ta' Mejju 2010, għandhom jiġu interpretati fis-sens li l-bejjiegħ stabbilit fit-territorju doganali tal-Unjoni Ewropea jitqies bħala esportatur, fis-sens ta' din l-ewwel dispożizzjoni, fil-każ li, wara l-konklużjoni tal-bejgħ tal-merkanzija inkwistjoni, il-proprjetà tagħha tiġi ttrasferita lil akkwirent stabbilit barra minn dan it-territorju doganali. It-tielet subparagrafu tal-Artikolu 795(1) tar-Regolament Nru 2454/93, kif emendat bir-Regolament Nru 430/2010, għandu jiġi interpretat fis-sens li l-awtoritajiet doganali tal-Istati Membri jistgħu jirrikjedu dokumenti ta' sostenn minbarra l-kuntratt ta' bejgħ ta' dgħajsa tad-divertiment lil persuna stabbilita fi Stat terz u li tħassar din id-dgħajsa mir-reġistri tal-vapuri tal-Istat Membru kkonċernat, sakemm tali rekwiżit ikun konformi mal-prinċipju ta' proporzjonalità. L-Artikolu 795 tar-Regolament Nru 2454/93, kif emendat bir-Regolament Nru 430/2010, għandu jiġi interpretat fis-sens li l-awtorità doganali msejħa sabiex taċċetta d-dikjarazzjoni ta' esportazzjoni fis-sens ta' din id-dispożizzjoni ma hijiex obbligata, f'ċirkustanzi bħal dawk inkwistjoni fil-kawża prinċipali, mill-evalwazzjoni, minn awtorità doganali oħra, tan-natura suffiċjenti tal-provi fis-sens tal-Artikolu 796da(4) tal-imsemmi regolament. Lingwa tal-kawża: it-Taljan L-appell huwa miċħud. Simet SpA hija kkundannata għall-ispejjeż. Lingwa tal-proċedura: ic-Ċek Il-"prodotti mediċinali", fis-sens tal-Artikolu 1(2), tad-Direttiva 2001/83/KE tal-Parlament Ewropew u tal-Kunsill, tas-6 ta' Novembru 2001, dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, kif emendata bid-Direttiva 2004/27/KE tal-Parlament Ewropew u tal-Kunsill, tal-31 ta' Marzu 2004, komposti minn "sustanzi skedati", fis-sens tal-Artikolu 2(a) tar-Regolament (KE) Nru 273/2004 tal-Parlament Ewropew u tal-Kunsill, tal-11 ta' Frar 2004, dwar prekursuri tad-droga, kif emendat bir-Regolament (UE) Nru 1258/2013 tal-Parlament Ewropew u tal-Kunsill, tal-20 ta' Novembru 2013, bħalma huma l-efedrina u l-psewdoefedrina, jibqgħu esklużi mill-kamp ta' applikazzjoni ta' dan ir-regolament tal-aħħar wara d-dħul fis-seħħ tar-Regolament Nru 1258/2013 u tar-Regolament (UE) Nru 1259/2013 tal-Parlament Ewropew u tal-Kunsill, tal-20 ta' Novembru 2013, li jemenda r-Regolament tal-Kunsill (KE) Nru 111/2005 li jistabbilixxi regoli għall-monitoraġġ ta' kummerċ fil-prekursuri ta' drogi bejn il-Komunità u pajjiżi terzi. Lingwa tal-kawża: il-Franċiż L-Artikolu 107(1) TFUE għandu jiġi interpretat fis-sens li mekkaniżmu, bħal dak stabbilit mil-leġiżlazzjoni nazzjonali inkwistjoni fil-kawża prinċipali, ta' obbligu ta' xiri tal-elettriku ġġenerat mill-installazzjonijiet li jużaw l-enerġija tar-radjazzjoni solari bi prezz ogħla minn dak tas-suq u li l-finanzjament tiegħu tħallas mill-konsumaturi finali tal-elettriku għandu jitqies bħala intervent mill-Istat jew permezz tar-riżorsi tal-Istat? L-Artikolu 108(3) TFUE għandu jiġi interpretat fis-sens li, f'każ ta' nuqqas ta' komunikazzjoni minn qabel lill-Kummissjoni Ewropea ta' miżura nazzjonali li tikkostitwixxi għajnuna mill-Istat, fis-sens tal-Artikolu 107(1) TFUE, huwa l-obbligu tal-qrati nazzjonali li jisiltu l-konsegwenzi kollha ta' din l-illegalità, b'mod partikolari fir-rigward tal-validità tal-atti ta' implementazzjoni ta' din il-miżura? Lingwa tal-kawża: it-Taljan Sussidjarjament għall-ewwel domanda, fil-każ ta' risposta negattiva għad-domanda ta' interpretazzjoni [fil-punt 1] iktar 'il fuq: b'liema mod tista' tiġi żgurata l-osservanza tal-prinċipji ta' ugwaljanza fit-trattament u ta' imparzjalità, ta' kompetizzjoni ġusta u ta' amministrazzjoni tajba, kif ukoll tad-drittijiet ta' difiża u tal-kontradittorju tal-offerenti l-oħra? Lingwa tal-kawża: il-Ġermaniż Ir-regola ta' sussidjarjetà fl-Artikolu 4(2) tal-Protokoll ta' Den Haag dwar il-liġi applikabbli għall-obbligi ta' manteniment tal-2007 għandha tiġi interpretata fis-sens li tapplika biss meta r-rikors promotur li jagħti bidu għall-proċedura għall-ħlas ta' manteniment jiġi ppreżentat fi Stat Membru differenti minn dak tar-residenza abitwali tal-kreditur tal-manteniment? Jekk tingħata risposta negattiva għal din id-domanda: L-Artikolu 4(2) tal-Protokoll ta' Den Haag dwar il-liġi applikabbli għall-obbligi ta' manteniment tal-2007 għandu jiġi interpretat fis-sens li l-espressjoni "ma jkunx jista' [...] jikseb manteniment" tirreferi wkoll għall-każijiet li fihom il-liġi tal-post ta' residenza preċedenti ma tipprovdix kreditu ta' manteniment għall-passat sempliċiment għaliex ċerti kundizzjonijiet legali ma jkunux issodisfatti? Lingwa tal-kawża: l-Ingliż tannulla s-sentenza mogħtija mill-Qorti Ġenerali (Il-Ħames Awla) fil-15 ta' Diċembru 2016 fil-Każ T-758/14; tannulla d-deċiżjoni tal-Kummissjoni Ewropea Nru C(2014) 6250 finali tat-3 ta' Settembru 2014 (Każ AT.39574 – Karti b'ċirkwit integrat) sa fejn Infineon Technologies AG hija kkonċernata; tikkundanna lill-konvenuta għall-ispejjeż. il-Qorti Ġenerali kisret l-obbligu tagħha li twettaq stħarriġ suffiċjenti tad-deċiżjoni kkontestata, kif previst fl-Artikolu 263 TFUE, b'mod partikolari peress li l-Qorti Ġenerali adottat approċċ żbaljat ta' stħarriġ ġudizzjarju selettiv inkomplet. Minkejja li l-kuntatti inkwistjoni kollha fid-deċiżjoni ġew ikkontestati mill-appellanti, il-Qorti Ġenerali sempliċement ivverifikat inqas minn nofs dawn il-kuntatti, mingħajr ma pprovdiet motivazzjoni suffiċjenti dwar l-għażla ta' kuntatti partikolari li kelhom jiġu vverifikati jew li ma kellhomx jiġu vverifikati u mingħajr ma tat bażi legali biex tagħmel dan; il-Kummissjoni u l-Qorti Ġenerali, rispettivament wettqu żball ta' liġi fir-rigward tal-applikazzjoni tal-Artikolu 101 TFUE, b'mod partikolari minħabba li dawn ikkonstataw restrizzjoni "globali" tal-kompetizzjoni minħabba l-għan min-naħa tal-appellanti, prinċipalment permezz ta' skambju dwar tendenzi tas-suq ġenerali u previżjonijiet dwar żviluppi rigward prezzijiet. Minbarra dan, il-Kummissjoni u l-Qorti Ġenerali naqsu milli jieħdu inkunsiderazzjoni l-kundizzjonijiet sabiex jiġi stabbilit ksur uniku u kontinwu, kif applikati mill-Qorti tal-Ġustizzja fil-ġurisprudenza tagħha; Il-Kummissjoni u l-Qorti Ġenerali rispettivament wettqu żball ta' liġi fir-rigward tal-kalkolu tal-multa imposta fuq l-appellanti. B'mod partikolari, il-Qorti Ġenerali naqset milli tikkunsidra l-effetti li jirriżultaw mill-istħarriġ selettiv inkomplet tagħha (peress li ftit biss mill-kuntatti kkontestati inkwistjoni ġew ivverifikati) u, konsegwentement, naqset milli tieħu inkunsiderazzjoni l-ġurisdizzjoni sħiħa tagħha fir-rigward tal-multa imposta. Minbarra dan il-Qorti Ġenerali wettqet żball – u naqset milli tagħti raġunijiet suffiċjenti għalih – billi inkludiet id-dħul mhux minn SIM tal-appellanti li wassal sabiex il-multa tkun eċċessiva u għalhekk sproporzjonata. Argumenti oħra jirrigwardaw diversi distorsjonijiet tal-provi mill-Qorti Ġenerali, allokazzjoni żbaljata tal-oneru tal-prova rigward provi potenzjalment mhux affidabbli u żbalji ta' liġi relatati mal-provi użati mill-Kummissjoni fil-konfront tal-appellanti li ma ġewx żvelati matul il-proċedimenti quddiem il-Kummissjoni. Alternattivament, is-sentenza appellata hija vvizzjata minn ksur tal-prinċipju ta' proporzjonalità, b'mod partikolari sa fejn il-Qorti Ġenerali naqset milli tagħti lill-appellanti tnaqqis tal-multa suffiċjenti minħabba l-parteċipazzjoni limitata tagħha fil-ksur inkwistjoni, kunsiderazzjoni insuffiċjenti taċ-ċirkustanzi attenwanti u peress li l-ammont assolut tal-multa imposta fuq l-appellanti huwa sproporzjonat. Lingwa tal-kawża: l-Ingliż tiddikjara l-appell ammissibbli u fondat; tannulla s-sentenza tal-Qorti Ġenerali; tikkundanna lill-Kunsill għall-ispejjeż sostnuti mir-rikorrenti fil-kuntest tal-appell u tal-proċeduri quddiem il-Qorti Ġenerali. Insostenn tal-appell tagħha, l-appellanti sostni l-argumenti li ġejjin: Il-Qorti Ġenerali wettqet żball ta' liġi meta ddeċidiet li l-appellanti ma kellha l-ebda interess ġuridiku dwar it-tieni u t-tielet motivi. Fid-deċiżjoni tagħha dwar jekk l-appellanti għandhiex interess ġuridiku, il-Qorti Ġenerali għandha tieħu inkunsiderazzjoni il-provi u l-informazzjoni kollha prodotti quddiemha u teżamina l-kuntest globali tal-kawża. L-iżbalji fil-kalkoli tal-marġni tad-dumping mill-Kunsilkl huma metodoloġiċi u jistgħu jerġgħu jsiru fil-futur. Il-Qorti Ġenerali wettqet żball ta' liġi meta kkonkludiet, mingħajr eżami xieraq tal-argumenti tar-rikorrenti (f'ċerti każijiet mingħajr bl-ebda mod ma eżaminathom), li l-bidla fil-produzzjoni mill-industrija tal-Unjoni lejn segment ta' valur għoli tas-suq tal-Unjoni tal-friex tas-sodda u ż-żieda fl-importazzjonijiet fl-Unjoni ta' friex tas-sodda mill-produtturi Torok relatati mal-industrija tal-Unjoni ma kisrux ir-rabta kawżali bejn id-dumping allegat u d-dannu materjali allegatament subit mill-industrija tal-Unjoni. Barra minn hekk, il-konklużjonijiet tal-Qorti Ġenerali jirriżultaw minn żnaturament tal-fatti kif ippreżentati fir-Regolament 397/2004 u minn klassifikazzjonijiet ġuridiċi żbaljati tal-fatti. Lingwa tal-kawża: ir-Rumen Lingwa tal-kawża: is-Slovakk Fil-każ ta' risposta affermattiva għad-domanda ta' hawn fuq, tali poter jappartjeni wkoll lill-qorti tal-appell (qorti suprema)? Lingwa tal-kawża: il-Latvjan Fil-każ li l-ewwel domanda preliminari tingħata risposta affermattiva, jiġifieri jekk id-dispożizzjonijiet tar-Regolament Nru 1257/1999 jipprekludux li tista' tintiret l-għajnuna għall-irtirar kmieni mill-attività agrikola, f'sitwazzjoni fejn dispożizzjoni legali ta' Stat Membru tqieset mill-Kummissjoni Ewropea, skont il-proċedura adatta, bħala konformi mad-dispożizzjonijiet tar-Regolament Nru 1257/1999, u l-bdiewa pparteċipaw fil-miżura ta' irtirar kmieni mill-attività agrikola skont il-prattika nazzjonali, huwa possibbli li nkiseb dritt suġġettiv għall-wirt tal-għajnuna mogħtija fil-kuntest ta' din il-miżura? Fil-każ li t-tieni domanda preliminari tingħata risposta affermattiva, jiġifieri jekk huwa possibbli li nkiseb tali dritt suġġettiv, jista' jitqies li l-konklużjoni milħuqa fil-laqgħa tal-Kumitat għall-iżvilupp rurali tal-Kummissjoni Ewropea tad-19 ta' Ottubru 2011, li tipprevedi li l-għajnuna għall-irtirar kmieni mill-attività agrikola ma tistax tingħadda lill-werrieta taċ-ċessjonarju tar-razzett, tikkostitwixxi bażi għat-tmiem antiċipat tad-dritt suġġettiv miksub imsemmi iktar 'il fuq? Lingwa tal-kawża: il-Portugiż Il-mandat ta' qbid li jkun qed jiġi eżegwit mingħajr ma tkun ingħatat deċiżjoni preċedenti dwar ir-rikors li jikkontestah jikkuntrasta mal-Artikolu 47 tal-Karta tad-Drittijiet Fundamentali tal-Unjoni Ewropea? Lingwa tal-kawża: il-Franċiż F'każ li tingħata risposta pożittiva għad-domanda 1): id-dispożizzjonijiet tal-Artikolu 8(1) u (5) tad-Direttiva tal-24 ta' Ottubru 1995 għandhom jiġu interpretati fis-sens li l-projbizzjoni kif stabbilita, bla ħsara għall-eċċezzjonijiet previsti minn din id-direttiva, fil-konfront tal-operatur ta' mutur tat-tfittxija milli jipproċessa data koperta minn dawn id-dispożizzjonijiet tobbligah li jilqa' b'mod sistematiku it-talbiet għal kanċellazzjoni tal-links li jwasslu għal paġni tal-internet li jipproċessaw tali data? f'tali perspettiva, kif għandhom jiġu interpretati l-eċċezzjonijiet previsti fl-Artikolu 8(2)(a) u (e) tad-Direttiva tal-24 ta' Ottubru 1995, meta dawn japplikaw għal operatur ta' mutur tat-tfittxija, fid-dawl tar-responsabbiltajiet, tal-kompetenzi u tal-possibiltajiet speċifiċi tiegħu? B'mod speċifiku, tali operatur jista' jirrifjuta li jilqa' talba għal kanċellazzjoni meta huwa jikkonstata li l-links inkwistjoni jwasslu għal kontenuti li, għalkemm jinkludu data li taqa' taħt il-kategoriji enumerati fl-Artikolu 8(1), huma koperti wkoll mill-kamp tal-eċċezzjonijiet previsti fil-paragrafu 2 ta' dan l-istess artikolu, b'mod partikolari (a) u (e)? bl-istess mod, id-dispożizzjonijiet tad-Direttiva tal-24 ta' Ottubru 1995 għandhom jiġu interpretati fis-sens li, meta l-links li tintalab il-kanċellazzjoni tagħhom ikunu jwasslu għal ipproċessar tad-data ta' natura personali mwettaq sempliċiment għal finijiet ġurnalistiċi jew ta' espressjoni artistika jew litterarja li, fuq din il-bażi, skont l-Artikolu 9 tad-Direttiva tal-24 ta' Ottubru 1995, jistgħu jiġbru u jipproċessaw data koperta mill-kategoriji msemmija fl-Artikolu 8(1) u (5) ta' din id-direttiva, l-operatur ta' mutur tat-tfittxija jista', għal din ir-raġuni, jirrifjuta li jilqa' talba għal kanċellazzjoni? F'każ li tingħata risposta negattiva għad-domanda 1): fid-dawl tar-responsabbiltajiet, tal-kompetenzi u tal-possibiltajiet tiegħu, liema rekwiżiti speċifiċi tad-Direttiva tal-24 ta' Ottubru 1995 għandu jissodisfa l-operatur ta' mutur tat-tfittxija? meta jiġi kkonstatat li l-paġni tal-internet, li jwasslu għalihom il-links li fir-rigward tagħhom tintalab il-kanċellazzjoni, jinkludu data li l-pubblikazzjoni tagħha, fuq l-imsemmija paġni, hija illegali, id-dispożizzjonijiet tad-Direttiva tal-24 ta' Ottubru 1995 għandhom jiġu interpretati fis-sens: li huma jobbligaw lill-operatur ta' mutur tat-tfittxija li jħassar dawn il-links mil-lista tar-riżultati li jintwerew wara tfittxija mwettqa abbażi tal-isem tal-persuna li tressaq it-talba? jew li dawn jimplikaw sempliċiment li huwa għandu jieħu din iċ-ċirkustanza inkunsiderazzjoni fl-evalwazzjoni tal-fondatezza tat-talba għal kanċellazzjoni? jew li din iċ-ċirkustanza ma tinċidix fuq l-evalwazzjoni li għandu jwettaq? Barra minn hekk, jekk din iċ-ċirkustanza ma hijiex ineffettiva, kif għandha tiġi evalwata l-legalità tal-pubblikazzjoni tad-data kontenzjuża fuq il-paġni tal-internet li jirriżultaw minn ipproċessar li ma huwiex kopert mill-kamp ta' applikazzjoni territorjali tad-Direttiva tal-24 ta' Ottubru 1995 u, sussegwentement, tal-leġiżlazzjonijiet nazzjonali li jimplimentawha? Tkun xi tkun ir-risposta għad-domanda 1): indipendentement mil-legalità tal-pubblikazzjoni tad-data ta' natura personali fuq il-paġna tal-internet li twassal għaliha l-link kontenzjuża, id-dispożizzjonijiet tad-Direttiva tal-24 ta' Ottubru 1995 għandhom jiġu interpretati fis-sens li: meta l-persuna li tressaq it-talba tistabbilixxi li din id-data tkun saret inkompleta jew ineżatta, jew li ma għandhiex aġġornata, l-operatur ta' mutur tat-tfittxija huwa obbligat li jilqa' t-talba korrispondenti għal kanċellazzjoni? b'mod iktar speċifiku, meta l-persuna li tressaq it-talba turi li, fid-dawl tal-iżvolġiment tal-proċedura ġudizzjarja, l-informazzjoni marbuta ma' stadju preċedenti tal-proċedura ma għadhiex tikkorrispondi għar-realtà attwali tas-sitwazzjoni, l-operatur ta' mutur tat-tfittxija huwa obbligat li jikkanċella l-links li jwasslu għal paġni tal-internet li jinkludu tali informazzjoni? id-dispożizzjonijiet tal-Artikolu 8(5) tad-Direttiva tal-24 ta' Ottubru 1995 għandhom jiġu interpretati fis-sens li l-informazzjoni marbuta mal-investigazzjoni ta' individwu jew li huma marbuta ma' proċess, jew mal-kundanna li tirriżulta minnu, tikkostitwixxi data marbuta ma' ksur jew ma' kundanni kriminali? B'mod ġenerali, meta paġna tal-internet tkun tinkludi data li tagħmel riferiment għal kundanni jew għal proċeduri ġudizzjarji li jkollhom persuna fiżika bħala s-suġġett tagħhom, din tkun tidħol fil-kamp ta' dawn id-dispożizzjonijiet? Lingwa tal-kawża: l-Olandiż L-Artikolu 56 KE (li sar l-Artikolu 63 TFUE) jipprekludi li fond ta' investiment stabbilit barra l-Pajjiżi l-Baxxi jiġi rrifjutat il-ħlas lura tat-taxxa fuq id-dividendi Olandiża miżmuma fuq id-dividendi li l-fond ta' investiment irċieva mingħand entitajiet stabbiliti fil-Pajjiżi l-Baxxi, minħabba li ma huwiex suġġett għall-obbligu ta' żamma tat-taxxa fuq id-dividendi Olandiża, filwaqt li tali ħlas lura jingħata lil istituzzjoni ta' investiment fiskali stabbilita fil-Pajjiżi l-Baxxi li, kull sena, tqassam il-profitt mill-investimenti tagħha lill-azzjonarji jew lill-parteċipanti tagħha, bla ħsara għaż-żamma tat-taxxa fuq id-dividendi Olandiża? L-Artikolu 56 KE (li sar l-Artikolu 63 TFUE) jipprekludi li fond ta' investiment stabbilit barra l-Pajjiżi l-Baxxi jiġi rrifjutat il-ħlas lura tat-taxxa fuq id-dividendi Olandiża miżmuma fuq id-dividendi li huwa rċieva mingħand entitajiet stabbiliti fil-Pajjiżi l-Baxxi, minħabba li ma pprovdiex prova suffiċjenti li l-azzjonisti jew il-parteċipanti tiegħu jissodisfaw il-kundizzjonijiet stabbiliti fil-leġiżlazzjoni Olandiża? L-Artikolu 56 KE (li sar l-Artikolu 63 TFUE) jipprekludi li fond ta' investiment stabbilit barra l-Pajjiżi l-Baxxi jiġi rrifjutat il-ħlas lura tat-taxxa fuq id-dividendi Olandiża miżmuma fuq id-dividendi li huwa rċieva mingħand entitajiet stabbiliti fil-Pajjiżi l-Baxxi, minħabba li ma jqassamx il-profitt kollu mill-investimenti lill-azzjonisti jew lill-parteċipanti tiegħu kull sena, mhux iktar tard minn tmien xhur minn tmiem is-sena finanzjarja, anki jekk, fil-pajjiż fejn huwa stabbilit il-fond ta' investiment, skont il-leġiżlazzjoni applikabbli hemmhekk, il-profitt mill-investimenti li ma tqassamx (a) jitqies li tqassam u/jew (b) jittieħed inkunsiderazzjoni fit-taxxa imposta f'dan il-pajjiż fuq l-azzjonisti jew il-parteċipanti tiegħu bħallikieku dan il-profitt ikun tqassam, filwaqt li tali ħlas lura jingħata lil istituzzjoni ta' investiment fiskali stabbilita fil-Pajjiżi l-Baxxi li, kull sena, tqassam il-profitt mill-investimenti tagħha lill-azzjonarji jew lill-parteċipanti tagħha, bla ħsara għaż-żamma tat-taxxa fuq id-dividendi Olandiża? Lingwa tal-kawża: l-Olandiż L-Artikolu 56 KE (li sar l-Artikolu 63 TFUE) jipprekludi li fond ta' investiment stabbilit barra l-Pajjiżi l-Baxxi jiġi rrifjutat il-ħlas lura tat-taxxa fuq id-dividendi Olandiża miżmuma fuq id-dividendi li l-fond ta' investiment irċieva mingħand entitajiet stabbiliti fil-Pajjiżi l-Baxxi, minħabba li ma huwiex suġġett għall-obbligu ta' żamma tat-taxxa fuq id-dividendi Olandiża, filwaqt li tali ħlas lura jingħata lil istituzzjoni ta' investiment fiskali stabbilita fil-Pajjiżi l-Baxxi li, kull sena, tqassam il-profitt mill-investimenti tagħha lill-azzjonarji jew lill-parteċipanti tagħha, bla ħsara għaż-żamma tat-taxxa fuq id-dividendi Olandiża? L-Artikolu 56 KE (li sar l-Artikolu 63 TFUE) jipprekludi li fond ta' investiment stabbilit barra l-Pajjiżi l-Baxxi jiġi rrifjutat il-ħlas lura tat-taxxa fuq id-dividendi Olandiża – li madankollu jingħata lil istituzzjoni ta' investiment fiskali stabbilita fil-Pajjiżi l-Baxxi – f'każ li jista' jostakola l-kapaċità ta' dan il-fond li jattira investituri li jgħixu jew li huma stabbiliti fil-Pajjiżi l-Baxxi? Lingwa tal-kawża: il-Grieg tannulla s-sentenza tal-Qorti Ġenerali tal-25 ta' Jannar 2017 fil-Kawża Τ-768/14 u tibgħat lura l-kawża quddiem il-Qorti Ġenerali sabiex din tiddeċiedi fuq il-mertu; tikkundanna lill-Kummissjoni għall-ispejjeż. L-appellanti ssostni li s-sentenza tal-Qorti Ġenerali fil-Kawża Τ-768/14 tal-25 ta' Jannar 2017 tinkludi evalwazzjonijiet ġuridiċi li jmorru kontra regoli tad-dritt tal-Unjoni, u tikkontestahom b'dan l-appell. L-appellanti tqis li s-sentenza appellata għandha tiġi annullata: Lingwa tal-kawża: il-Grieg tannulla s-sentenza tal-Qorti Ġenerali tal-25 ta' Jannar 2017 fil-Kawża Τ-771/14 u tibgħat lura l-kawża quddiem il-Qorti Ġenerali sabiex din tiddeċiedi fuq il-mertu; tikkundanna lill-Kummissjoni għall-ispejjeż. L-appellanti ssostni li s-sentenza tal-Qorti Ġenerali fil-Kawża Τ-771/14 tal-25 ta' Jannar 2017 tinkludi evalwazzjonijiet ġuridiċi li jmorru kontra regoli tad-dritt tal-Unjoni, u tikkontestahom b'dan l-appell. L-appellanti tqis li s-sentenza appellata għandha tiġi annullata: Lingwa tal-kawża: il-Franċiż tannulla s-sentenza tal-Qorti Ġenerali tat-2 ta' Frar 2017 fil-Kawża T-381/15; konsegwentement, tilqa' t-talbiet tal-appellanti mressqa fl-ewwel istanza kif irriveduti u, għalhekk: tannulla d-deċiżjoni tal-Kummissjoni tat-8 ta' Mejju 2015 li tirrifjuta lil IMG il-kwalità ta' organizzazzjoni internazzjonali skont ir-regolament finanzjarju, tikkundanna lill-appellata għall-ħlas ta' kumpens għad-dannu materjali u morali stmat, rispettivament, għal EUR 28 miljun u għal EUR 1 miljun, tikkundanna lill-appellata għall-ispejjeż kollha. tikkundanna lill-appellata għall-ispejjeż kollha taż-żewġ istanzi. Insostenn tal-appell, l-appellanti tinvoka ħames aggravji, ibbażati: l-ewwel nett, fuq il-ksur tar-Regoli tal-Proċedura tal-Qorti Ġenerali, tad-dispożizzjonijiet prattiċi għall-implementazzjoni tar-Regoli tal-Proċedura tal-Qorti Ġenerali u tad-drittijiet tad-difiża; fuq il-ksur tal-obbligu ta' motivazzjoni tal-appellata; fuq il-ksur tal-obbligu ta' motivazzjoni tal-ewwel qorti, u fuq l-iżnaturament tal-proċess; it-tieni nett, fuq il-ksur tar-regolament finanzjarju tal-2012 u tar-regolament finanzjarju ddelegat, fuq żball manifest ta' evalwazzjoni, fuq il-ksur tal-obbligu ta' motivazzjoni tal-ewwel qorti u fuq l-iżnaturament tal-proċess; it-tielet nett, fuq il-ksur tad-drittijiet tad-difiża; fuq il-ksur tal-obbligu ta' motivazzjoni tal-ewwel qorti u fuq l-iżnaturament tal-proċess; ir-raba' nett, fuq il-ksur tal-prinċipju ta' proporzjonalità; fuq il-ksur tal-obbligu ta' motivazzjoni tal-ewwel qorti u fuq l-iżnaturament tal-proċess; il-ħames nett, fuq il-ksur tal-prinċipju ta' ċertezza legali; fuq il-ksur mill-ewwel qorti tal-obbligu tagħha ta' motivazzjoni u fuq il-ksur tal-Artikolu 61 tar-regolament finanzjarju tal-2012. Barra minn hekk, l-appellanti tikkontesta d-deċiżjoni tal-Qorti Ġenerali li tiċħad it-talba tagħha għad-danni minħabba assenza ta' nuqqasijiet. Fl-aħħar nett, l-appellanti tilmenta li d-deċiżjoni tal-Qorti Ġenerali ddikjarat inammissibbli u ma inkludietx fil-proċess opinjoni tas-servizz legali tal-Kummissjoni. Lingwa tal-kawża: l-Ispanjol li, abbażi tal-ewwel paragrafu tal-Artikolu 266 TFUE, u, sussidjarjament, tal-ewwel paragrafu tal-Artikolu 266, l-Artikolu 268 TFUE u t-tieni paragrafu tal-Artikolu 340 TFUE u l-Artikolu 41(3) tal-Karta tad-Drittijiet Fundamentali tal-Unjoni Ewropea, tikkundanna lill-Kummissjoni għall-ħlas ta': kumpens pekunjarju li l-ammont tiegħu jkun jikkorrispondi għall-interessi kumpensatorji fuq is-somma ta' EUR 4 729 000 bir-rata ta' interessi tal-Bank Ċentrali Ewropew għall-operazzjonijiet ta' finanzjament mill-ġdid tiegħu, biż-żieda ta' żewġ punti perċentwali, għall-perijodu bejn id-9 ta' Marzu 2015 u l-1 ta' Frar 2017, li jwassal għall-ammont ta' EUR 184 592,95, jew, inkella, bir-rata ta' interessi li l-Qorti Ġenerali tqis xierqa; u l-interessi moratorji fuq l-ammont tal-interessi kumpensatorji li jirriżultaw mill-punt preċedenti għall-perijodu bejn l-1 ta' Frar 2017 u d-data tal-ħlas effettiv mill-Kummissjoni tal-ammont mitlub fil-punt preċedenti b'eżekuzzjoni ta' possibbli sentenza li tilqa' dan ir-rikors, bir-rata ta' interessi tal-Bank Ċentrali Ewropew għall-operazzjonijiet ta' finanzjament mill-ġdid tiegħu, biż-żieda ta' tliet punti perċentwali, jew, inkella, bir-rata ta' interessi li l-Qorti Ġenerali tqis xierqa. li sussidjarjament, abbażi tal-Artikolu 263 TFUE, tannulla d-Deċiżjoni tal-Kummissjoni tas-26 ta' Jannar 2017, li tikkonsisti fir-rimbors biss tal-ammont prinċipali tal-multa mħallsa indebitament mir-rikorrenti b'eżekuzzjoni tad-deċiżjoni "Envelops" bl-esklużjoni tal-interessi. li, fi kwalunkwe każ, tikkundanna lill-Kummissjoni għall-ħlas tal-ispejjeż ta' din il-proċedura. Insostenn tar-rikors għad-danni tagħha, ir-rikorrenti tallega li t-talba għal kumpens pekunjarju hija bbażata fuq l-ewwel paragrafu tal-Artikolu 266 TFUE, sa fejn il-Kummissjoni eżegwiet b'mod inkomplet l-imsemmija sentenza "Printeos", meta naqset milli tħallasha l-interessi korrispondenti; jew, sussidjarjament, fuq it-tieni paragrafu tal-Artikolu 266 TFUE u t-tieni paragrafu tal-Artikolu 340 TFUE u l-Artikolu 41(3) tal-Karta tad-Drittijiet Fundamentali tal-Unjoni Ewropea, għad-dannu kkawżat mid-Deċiżjoni "Envelops" u l-eżekuzzjoni mhux kompluta tas-sentenza "Printeos". Insostenn tar-rikors għal annullament sussidjarju tagħha, ir-rikorrenti tallega li d-deċiżjoni tal-Kummissjoni tas-26 ta' Jannar 2017 hija bbażata fuq bażi legali li kienet ġiet imħassra, li ma kinitx applikabbli u li, fi kwalunkwe każ, kellha titqies illegali, filwaqt li tqajjem eċċezzjoni ta' illegalità f'dan ir-rigward. tannulla d-deċiżjoni kkontestata; tikkundanna lill-intervenjent kif ukoll lill-EUIPO għall-ispejjeż tal-proċeduri quddiem il-Qorti Ġenerali. Ksur tal-Artikolu 52(1)(a) flimkien mal-Artikolu 7 tar-Regolament Nru 207/2009; Ksur tal-Artikolu 52(1)(b) tar-Regolament Nru 207/2009. tannulla d-deċiżjoni kkontestata; tikkundanna lill-intervenjenti għall-ispejjeż tal-proċedimenti quddiem il-Qorti Ġenerali u quddiem l-EUIPO. Ksur tal-Artikolu 52(1)(a), moqri flimkien tal-Artikolu 7, tar-Regolament Nru 207/2009; Ksur tal-Artikolu 52(1)(b) tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż tiegħu u għall-ispejjeż ta' ZGB Bildungs-GmbH. Ksur tal-Artikolu 7(1)(c) tar-Regolament Nru 207/2009; Ksur tal-Artikolu 7(1)(b) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata sa fejn din tikkonferma l-invalidità tat-trade mark verbali tal-Unjoni Nru 2 527 109"ROMANTIK"; tikkundanna lill-EUIPO għall-ispejjeż. Ksur tal-Artikolu 7(1)(b) ikkunsidrat flimkien mal-Artikolu 52(1)(a) tar-Regolament Nru 207/2009; Ksur tal-Artikolu 7(3) ikkunsidrat flimkien mal-Artikolu 52(2) tar-Regolament Nru 207/2009. tannulla d-deċiżjoni kkontestata; u/jew tibgħat il-kawża lura quddiem il-Bord tal-Appell għal eżami mill-ġdid; tikkundanna lill-EUIPO għall-ispejjeż, inklużi għall-ispejjeż sostnuti mir-rikorrenti quddiem il-Bord tal-Appell; tikkundanna lill-parti l-oħra quddiem il-Bord tal-Appell, jekk tintervjeni, għall-ispejjeż, inklużi għall-ispejjeż sostnuti mir-rikorrenti quddiem il-Bord tal-Appell. Ksur tal-Artikolu 8(5) tar-Regolament Nru 207/2009.